ประกาศสำนักงานปลัดกระทรวงการพัฒนาสังคมประกาศสำนักงานปลัดกระทรวงการพัฒนาสังคมและความมั่นคงของมนุษย์เรื่องประเภท หลักเกณฑ์การขอ การอนุญาตและการบริการข้อมูลข่าวสาร[๑] ด้วยระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการพ.ศ.๒๕๔๖ ข้อ ๘ และข้อ ๑๓ให้คณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์กำหนดประเภทหลักเกณฑ์การขอ การอนุญาตและการบริการข้อมูลข่าวสารสำนักงานปลัดกระทรวงการพัฒนาสังคมและความมั่นคงของมนุษย์โดยมติที่ประชุมคณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์จึงกำหนดประเภท หลักเกณฑ์การขอ การอนุญาต และการบริการข้อมูลข่าวสารไว้ดังต่อไปนี้๑. ประเภทของข้อมูลข่าวสาร๑.๑ข้อมูลข่าวสารที่เปิดเผยได้ ได้แก่ เรื่องที่ประกาศในราชกิจจานุเบกษาโครงสร้างการจัดองค์กร วิธีการดำเนินงาน กฎหมาย กฎ ระเบียบ ประกาศมติคณะรัฐมนตรีซึ่งเป็นเรื่องที่ไม่มีชั้นความลับหรือยกเลิกชั้นความลับมติคณะกรรมการที่แต่งตั้งโดยกฎหมาย ข้อบังคับ ข้อกำหนด คำสั่ง หนังสือเวียน แบบแผนนโยบาย การตีความ ผลการพิจารณาหรือคำวินิจฉัยเกี่ยวกับการดำเนินการจัดซื้อจัดจ้าง จ้างที่ปรึกษาจ้างออกแบบ และการควบคุมงานซึ่งได้รับการอนุมัติแล้วรวมทั้งความเห็นแย้งและคำสั่งที่เกี่ยวข้องในการพิจารณาวินิจฉัย แผนงานโครงการงบประมาณรายจ่ายประจำปีของปีที่กำลังดำเนินการคู่มือหรือคำสั่งเกี่ยวกับวิธีปฏิบัติงานของเจ้าหน้าที่ของรัฐซึ่งมีผลกระทบถึงสิทธิหน้าที่ของเอกชน สิ่งพิมพ์เพื่อเผยแพร่และประชาสัมพันธ์ สัญญาสัมปทานสัญญาที่ให้จัดทำบริการสาธารณะ สัญญาจัดให้มีสิ่งสาธารณูปโภคสัญญาแสวงหาประโยชน์จากทรัพยากรธรรมชาติ ข่าวประชาสัมพันธ์ รายงานประจำปีรายงานวิชาการ๑.๒ข้อมูลข่าวสารที่ห้ามมิให้เปิดเผย ได้แก่ข้อมูลข่าวสารของราชการที่อาจก่อให้เกิดความเสียหายต่อสถาบันพระมหากษัตริย์๑.๓ข้อมูลข่าวสารที่ไม่เปิดเผยแก่บุคคลทั่วไป (ซึ่งมิใช่เจ้าหน้าที่สำนักงานปลัดกระทรวงการพัฒนาสังคมและความมั่นคงของมนุษย์ที่เกี่ยวข้อง)มีดังนี้๑.๓.๑เอกสารการสอบสวนทางวินัยที่ได้ดำเนินการไปแล้วแต่ยังไม่แล้วเสร็จ๑.๓.๒เอกสารการสอบสวนทางวินัยที่เสร็จแล้วแต่อยู่ระหว่างรอการพิจารณาลงโทษทางวินัยของปลัดกระทรวงหรือ อ.ก.พ. สำนักงานปลัดกระทรวงหรือ อ.ก.พ. กระทรวง๑.๓.๓เอกสารการสอบข้อเท็จจริงที่ปลัดกระทรวงยังไม่ได้วินิจฉัยสั่งการ๑.๓.๔เอกสารหลักฐานในการประกอบการพิจารณาสรรหา แต่งตั้ง โยกย้ายระหว่างดำเนินการก่อนออกคำสั่ง๑.๓.๕เอกสารหลักฐานในการสอบบรรจุ เลื่อนระดับเข้ารับการฝึกอบรมที่อยู่ระหว่างการออกคำสั่ง๑.๓.๖การดำเนินการจัดซื้อจัดจ้าง ที่เกี่ยวกับวงเงินงบประมาณหรือประมาณราคาที่อยู่ระหว่างดำเนินการ๑.๓.๗การจัดซื้อจัดจ้างของกอง/สำนัก/ศูนย์ต่างๆที่อยู่ระหว่างดำเนินการ๑.๓.๘เอกสารที่เกี่ยวกับพยานในการสอบสวนเรื่องต่างๆ๑.๓.๙เอกสารที่เกี่ยวกับผู้ร้องเรียนเรื่องการทุจริตหรือประพฤติไม่ถูกต้องต่างๆ๑.๓.๑๐การพิจารณาเงินอุดหนุนขององค์กรภาคเอกชนที่อยู่ระหว่างดำเนินการ๒ หลักเกณฑ์การขอ การอนุญาตและการบริการข้อมูลข่าวสาร๒.๑ข้อมูลข่าวสารที่มีลักษณะตาม ๑.๑หากผู้ใดประสงค์จะขอสำเนาหรือขอสำเนาที่มีคำรับรองถูกต้องของข้อมูลและได้ปฏิบัติตามระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖ข้อ ๑๓ วรรคหนึ่งหรือวรรคสอง แล้วแต่กรณีและให้สำนักบริหารงานกลางเป็นศูนย์รับเรื่องและส่งต่อให้สำนักมาตรฐานการพัฒนาสังคมและความมั่นคงของมนุษย์พิจารณาข้อมูลข่าวสารที่ขอว่าอยู่ในความรับผิดชอบหรือควบคุมดูแลของกอง/สำนัก/ศูนย์ใดโดยให้ข้าราชการระดับ ๕ ขึ้นไปซึ่งเป็นผู้ควบคุมดูแลข้อมูลข่าวสารที่ขอเป็นผู้มีอำนาจอนุญาตและรับรองสำเนาถูกต้องของข้อมูลข่าวสารนั้นแต่ถ้าข้อมูลข่าวสารที่ขอเป็นข้อมูลข่าวสารตามมาตรา ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ ซึ่งต้องจัดให้ประชาชนเข้าตรวจดูได้ให้เจ้าหน้าที่ผู้ควบคุมดูแลข้อมูลข่าวสารที่ขอแนะนำผู้ขอไปติดต่อขอดูข้อมูลข่าวสารได้ที่สำนักมาตรฐานการพัฒนาสังคมและความมั่นคงของมนุษย์และหากประสงค์จะขอสำเนาหรือสำเนาที่มีคำรับรองถูกต้องของข้อมูลข่าวสารให้ข้าราชการระดับ๕ ขึ้นไปซึ่งปฏิบัติงานในสำนักมาตรฐานการพัฒนาสังคมและความมั่นคงของมนุษย์และเป็นผู้ควบคุมดูแลข้อมูลข่าวสารซึ่งจัดไว้ให้ประชาชนเข้าตรวจดูข้อมูลข่าวสารเป็นผู้มีอำนาจอนุญาตและรับรองสำเนาถูกต้องของข้อมูลข่าวสารนั้น๒.๒ข้อมูลข่าวสารที่มีลักษณะตาม ๑.๓ หากผู้ใดประสงค์จะขอสำเนาหรือขอสำเนาที่มีคำรับรองถูกต้องของข้อมูลและได้ปฏิบัติตามระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖ข้อ ๑๓ วรรคหนึ่งหรือวรรคสอง แล้วแต่กรณีและให้สำนักบริหารงานกลางเป็นศูนย์รับเรื่องและส่งต่อให้สำนักมาตรฐานการพัฒนาสังคมและความมั่นคงของมนุษย์พิจารณาข้อมูลข่าวสารที่ขอว่าอยู่ในความรับผิดชอบหรือควบคุมดูแลของกอง/สำนัก/ศูนย์ใดโดยให้ผู้อำนวยการกอง/สำนัก/ศูนย์หรือผู้ดำรงตำแหน่งเทียบเท่า เป็นผู้มีอำนาจพิจารณาอนุญาต และให้ข้าราชการระดับ ๕ขึ้นไปเป็นผู้รับรองสำเนาถูกต้อง๒.๓ข้อมูลข่าวสารนอกเหนือจากที่กำหนดไว้ใน ๑.๑ และ ๑.๓ซึ่งผู้ประสงค์จะขอสำเนาหรือขอสำเนาที่มีคำรับรองถูกต้องของข้อมูลและได้ปฏิบัติตามระเบียบสำนักงานปลัดกระทรวงการพัฒนาสังคมและความมั่นคงของมนุษย์ ว่าด้วยข้อมูลข่าวสารของราชการพ.ศ. ๒๕๔๖ ข้อ ๑๓วรรคหนึ่งหรือวรรคสอง แล้วแต่กรณีและให้สำนักบริหารงานกลางเป็นศูนย์รับเรื่องและส่งต่อให้สำนักมาตรฐานการพัฒนาสังคมและความมั่นคงของมนุษย์พิจารณาข้อมูลข่าวสารที่ขอว่าอยู่ในความรับผิดชอบหรือควบคุมดูแลของกอง/สำนัก/ศูนย์ใดและส่งให้เจ้าหน้าที่ผู้รับผิดชอบหรือควบคุมดูแลและดำเนินการโดยให้เจ้าหน้าที่สันนิษฐานไว้ก่อนว่าข้อมูลข่าวสารที่ขอเป็นข้อมูลข่าวสารที่เปิดเผยได้แต่หากเจ้าหน้าที่เห็นว่าการเปิดเผยนั้นอาจก่อให้เกิดความเสียหายต่อการปฏิบัติงานของสำนักงานปลัดกระทรวงการพัฒนาสังคมและความมั่นคงของมนุษย์หรือทางราชการหรืออันตรายต่อชีวิตหรือความปลอดภัยของบุคคลหนึ่งบุคคลใดหรือกระทบสิทธิส่วนบุคคลของบุคคลหนึ่งบุคคลใดให้เจ้าหน้าที่เสนอผู้อำนวยการกอง/สำนัก/ศูนย์หรือผู้ดำรงตำแหน่งเทียบเท่าเป็นผู้มีอำนาจพิจารณาอนุญาต และให้ข้าราชการระดับ ๕ขึ้นไป เป็นผู้รับรองสำเนาถูกต้อง๒.๔ข้อมูลข่าวสารของหน่วยงานของรัฐหน่วยงานอื่นหรือองค์กรภาคเอกชนซึ่งมาอยู่ในความครอบครองดูแลของสำนักงานปลัดกระทรวงการพัฒนาสังคมและความมั่นคงของมนุษย์ให้ถือปฏิบัติเบื้องต้นว่าควรแนะนำผู้ขอข้อมูลข่าวสารติดต่อโดยตรงกับหน่วยงานของรัฐผู้เป็นเจ้าของข้อมูลนั้นเว้นแต่มีความจำเป็นเร่งด่วนอันไม่อาจหลีกเลี่ยงได้หรือมีเหตุพิเศษอื่นที่เห็นสมควรจึงให้ดำเนินการตาม ๒.๑ ๒.๓ แล้วแต่กรณีประกาศณ วันที่ ๓๐ มิถุนายน พ.ศ. ๒๕๔๗วัลลภ พลอยทับทิมรักษาราชการแทนปลัดกระทรวงการพัฒนาสังคมและความมั่นคงของมนุษย์มัตติกา/พิมพ์๒๘กันยายน ๒๕๔๗นวพร/สุนันทา/ตรวจ๖ ตุลาคม ๒๕๔๗A+B[๑] รก.๒๕๔๗/พ๘๐ง/๒๔/๒๑ กรกฎาคม ๒๕๔๗